Rezumatul studiului 11 - Aşteptarea cu răbdare

1. **Ce spune Dumnezeu despre aşteptarea cu răbdare?**
   * **Răbdarea şi speranţa.**
     + Exersând răbdarea, participăm la unul dintre atributele lui Dumnezeu. Răbdarea lui Dumnezeu nu trebuie confundată cu indiferenţa, neputinţa sau nehotărârea. Dumnezeu are răbdare pentru că abundă în dragoste pentru noi şi vrea să salveze pe cât mai mulţi (2 Petru. 3:9, 15).
     + El ne-a dat Cuvântul Său pentru a ne ajuta să păstrăm răbdarea chiar şi în cele mai grele momente; iar această răbdare este strâns legată de speranţă (Romani 15:4).
     + Exersăm răbdarea punându-ne încrederea pe deplin în Dumnezeu şi lăsându-ne viaţa în mâinile Lui. Putem avea încredere că El va face ceea ce este mai bine pentru noi atunci când este timpul potrivit pentru binele nostru.
   * **Rezistând în creuzet.**
     + Da, Dumnezeu va face ceea ce este mai bine pentru noi când va fi momentul potrivit. Dar, cum să ştii care este momentul lui Dumnezeu?
     + Dumnezeu are vremurile lui (Galateni 4:4). Are şi Dumnezeu un timp pentru mine, ca să mă scoată din creuzet? Evident. Şi în timp ce ajunge, ce beneficii îmi oferă aşteptarea?
       1. Mă ajută să mă întorc la Dumnezeu.
       2. Îmi oferă o imagine mai clară despre mine însumi.
       3. Mă face perseverent.
       4. Dezvoltă în mine credinţă şi încredere.
       5. Îi dă timp lui Dumnezeu să pună toate piesele laolaltă.
       6. Învăţ să trăiesc prin credinţă.
2. **Exemple biblice:**
   * **Aşteptare cu răbdare: David.**
     + Pe când era foarte tânăr, David a fost uns ca rege al lui Israel. Totuşi, călătoria spre tron a fost lungă şi plină de dificultăţi.
     + David a ales să nu ia pentru sine ceea ce Dumnezeu încă nu i-a dat. El a aşteptat până la timpul rânduit de Dumnezeu, deşi aceasta presupunea momente îngrozitoare în care a crezut că îşi va pierde viaţa.
   * **Nerăbdarea: Ilie**
     + Tocmai văzuse cum mâna puternică a lui Dumnezeu a trimis foc din cer şi ploi torenţiale. Dar, confruntat cu ameninţările Izabelei, s-a speriat.
     + Dacă ar fi aşteptat cu răbdare ca Dumnezeu să acţioneze, în loc să fugă, ar fi făcut o reformă mai mare decât a putut să facă mai târziu (PR 123).
     + Nu era singurul nerăbdător. Gândiţi-vă la modul în care Sara sau Moise au fost conduşi de nerăbdare şi care au fost consecinţele (Geneza 16:1-3; Numeri 20:10-12).
3. **Învăţând aşteptarea cu răbdare.**
   * Psalmul 37 are multe învăţături despre aşteptarea răbdătoare ca Dumnezeu să acţioneze.
   * Poate cel mai ciudat sfat este să te bucuri de Dumnezeu. Aceasta presupune să trăim cu încredere, deoarece nimeni nu ne poate tulbura liniştea pentru că Dumnezeu este aici şi acţionează. Îl putem lăuda pentru că nimeni nu poate rezista lui Dumnezeu.